– У большасці археолагаў звычайна свой даследчы рэгіён. Я родам з Усходняй Беларусі, але так склалася, што я захапіўся рэгіёнам Полацкага Падзвіння, дзе фарміравалася першая беларуская дзяржаўнасць. Таму асноўныя раскопкі праходзілі на вясковых паселішчах Падзвіння і ў самім Полацку. Сярод вясковых паселішчаў, безумоўна, вылучу археалагічны комплекс Лучна, змешчаны за 12 км ад Полацка, на тэрыторыі якога ў розныя часы з ХІ па XVI стагоддзі існавала тры феадальных сядзібы і нават некалькі вясковых могілак.